[{"text_idx": "#000002", "text": "Pam fod Duw, sydd fod yn dda, yn gadael i bobl ddioddef cymaint?"}, {"text_idx": "#000005", "text": "Beth felly ddylai ein hymateb ni fel Cristnogion fod i hyn, a sut mae ateb pobl sy\u2019n gofyn y cwestiwn yma?"}, {"text_idx": "#000006", "text": "Wrth gwrs, ein hymateb cyntaf ni i bobl sy\u2019n dioddef yw cydymdeimlo. Mae pobl yn mynd trwy bethau anodd iawn a\u2019r peth sydd eisiau i ni ei wneud yw bod ar gael i\u2019w helpu. Nid ceisio cynnig atebion slic ydyn ni, heb gymryd cwestiynau gonest o ddifrif. Oherwydd hyn, rydym hefyd yn cyfaddef nad oes gennym yr atebion i gyd. Mae yna gwestiynau na fedrwn ni ddim eu hateb yn y byd hwn. Dim ond Duw all egluro ei hunan, a does dim ffordd y gallwn ni ddeall popeth mae O\u2019n ei wneud. Edrychwch ar Iesu Grist ei hunan, roedd yn llawn tosturi a gras tuag at bobl oedd yn dioddef. Dyma esiampl y dylem ni ei ddilyn."}, {"text_idx": "#000007", "text": "Ond mae gan y Beibl rai atebion i\u2019r pethau hyn."}, {"text_idx": "#000009", "text": "Ond bydd rhywun yn gofyn; pam fod Duw wedi ein creu ni fel pobl sy\u2019n gallu gwneud cymaint o ddrwg? Pan edrychwch chi ar hanes Adda ac Efa yn Genesis 1:26-31, fe welwch chi fod Duw wedi eu creu yn dda. Ond sut greaduriaid oedden nhw? Peiriannau difeddwl, wedi eu rhaglennu i ddilyn eu greddf?"}, {"text_idx": "#000011", "text": "Oni fyddai\u2019n well ganddi glywed \u2013 \u201cDwi\u2019n dewis prynu rhain oherwydd dy fod ti mor sbesial.\u201d Felly mae Duw wedi ein creu i wneud beth sy\u2019n dda nid oherwydd ein bod yn gorfod, ond oherwydd ein bod yn dewis y da cyn y drwg. \u2019Dyw\u2019r ffaith fod cymaint o bobl yn dewis gwneud y drwg ddim yn golygu ein bod yn gallu rhoi\u2019r bai ar Dduw."}, {"text_idx": "#000013", "text": "Mae yna bethau drwg sydd ddim yn bethau mae pobl yn gyfrifol amdanyn nhw \u2013 daeargrynfa\u0302u, Tsunamis, afiechyd fel cancr ac ati (mae\u2019n bwysig deall hyn, nid yw\u2019r Cristion yn credu fod person yn sa\u0302l oherwydd ei fod wedi gwneud rhywbeth drwg sy\u2019n achosi i Dduw ei gosbi). Mae gan y Beibl rhywbeth i\u2019w ddweud fan yma hefyd. Yn Genesis pennod 3 rydym ni\u2019n clywed am Adda ac Efa yn troi yn erbyn ffordd Duw. Un o ganlyniadau hynny oedd bod Duw yn dweud y byddai\u2019r ddaear wedi ei melltithio (adnod 17). Roedd Duw am i ni weld fod rhywbeth o\u2019i le gyda byw hebddo. Nid oedd yn gwneud hyn er mwyn ein sbeitio am dorri ei reolau. Yn hytrach roedd am i ni hiraethu am y dydd pryd byddai yn gosod pob peth yn iawn eto. Mae Paul yn so\u0302n am hyn wrth y Rhufeiniaid (Rhufeiniaid 8:19-23). Rydym yn byw mewn byd sydd wedi torri, ac felly mae dioddefaint yn rhan o fywyd pawb. Ond nid dyma gynllun Duw ar ein cyfer."}, {"text_idx": "#000014", "text": "Mae hyn yn ein cyfeirio at wirionedd arall mae\u2019r Beibl yn ei egluro i ni. Mae Duw yn mynd i roi stop ar ddrwg rhyw ddydd. Mae Duw yn casa\u0301u drygioni a dioddefaint. Mae dydd yn dod pryd y bydd yna nef a daear newydd, ac yn y fan honno bydd pob drwg wedi gorffen am byth. (Edrychwch ar adnodau fel Eseia 11:1-9; Datguddiad 21:1-4) Mae\u2019r Beibl yn so\u0302n am hwn fel dydd bendigedig ar y naill law, ond hefyd fel dydd ofnadwy \u2013 dydd pryd y bydd Duw yn galw pobl i gyfrif am eu drygioni. Bydd pob pechod (gair y Beibl am y drwg rydym ni\u2019n ei wneud) yn derbyn ei gosb gyfiawn. Bydd Duw yn rhoi stop ar bob drygioni, ac yn gosod bob dim yn iawn."}, {"text_idx": "#000015", "text": "Os ydi hyn yn wir, beth fydd Duw yn ei wneud gyda\u2019r drygioni rydym ni wedi ei wneud? Sut mae o\u2019n mynd i roi stop ar ein drygioni ni? Os ydi Duw yn dda, ac yn mynd i gosbi pob pechod, beth sy\u2019n mynd i ddigwydd i ni? Dyma, meddai\u2019r Beibl, pam fod Duw yn gadael i\u2019r byd barhau, er bod cymaint o ddioddef yma. Mae\u2019n rhoi cyfle i ni gyd droi a dod o hyd i faddeuant am ein drygioni."}, {"text_idx": "#000016", "text": "Mae Duw\u2019n gwybod am ddioddefaint"}, {"text_idx": "#000017", "text": "Nid gwylio pobl o bell yn dioddef o\u2019i nefoedd berffaith mae Duw. Fe ddaeth Duw yn ddyn yn Iesu Grist. Ac fel dyn fe wnaeth Iesu ddioddef llawer. Doedd ganddo ddim cartref cysurus i gael ei eni ynddo. Fe fu\u2019n ffoadur yn dianc i\u2019r Aifft rhag Herod. Fe gafodd ei wrthod gan gymaint o\u2019i bobl ei hun. Roedd pobl yn dweud ei fod yn boncyrs, neu yn blentyn y diafol. Fe fu\u2019n unig, gyda hyd yn oed un o\u2019i ddisgyblion yn ei fradychu, un yn ei wadu a\u2019r lleill i gyd yn rhedeg i ffwrdd. Yn y diwedd cafodd ei ladd fel troseddwr cyffredin, yn sbort i\u2019r dyrfa oedd yn gwylio."}, {"text_idx": "#000019", "text": "Yn gyntaf mae Duw\u2019n gwybod sut mae hi arnom ni wrth i ni ddioddef ac mae\u2019n addo bod gyda\u2019i blant ynghanol y poen i gyd. Mae\u2019n cydymdeimlo."}, {"text_idx": "#000020", "text": "Yn ail dyma Iesu yn dioddef er mwyn ein hachub ni. Roedd y groes yn ddioddefaint ofnadwy i Grist. Fe waeddodd \u201cFy Nuw, fy Nuw, pam yr wyt wedi fy ngadael?\u201d Fan yma roedd yn dioddef y peth gwaethaf, sef cael ei wahanu oddi wrth ei Dad yn y nef. Dyma Iesu yn dioddef er mwyn cymryd cosb eich pechod chi a fi. Mae Iesu wedi dioddef hyn er mwyn i ni beidio dioddef yr un peth."}, {"text_idx": "#000021", "text": "Felly, mae gennym ni ddewis \u2013 wynebu dicter Duw yn erbyn ein drygioni ein hunain pan fydd Duw\u2019n rhoi stop ar ddrygioni am byth, neu gredu yn Iesu rw\u0302an a gwybod fod Duw wedi cosbi ein drygioni\u2019n barod ar y groes. Felly wrth edrych ar ein byd ni heddiw mae\u2019n rhaid i ni sylweddoli nad dyma\u2019r byd a gre\u0308wyd gan Dduw. Mae\u2019r byd wedi ei sbwylio oherwydd bod pawb wedi troi cefn ar Dduw. Mae Duw yn berffaith, yn caru daioni ac yn casa\u0301u drygioni, a rhyw ddydd fe fydd O\u2019n creu byd newydd i\u2019r rhai sy\u2019n blant iddo \u2013 byd heb ddioddefaint, byd perffaith. Mae Duw wedi ein caru gymaint nes ei fod ef ei hun wedi dioddef yn Iesu Grist er mwyn ein hachub ni."}, {"text_idx": "#000022", "text": "Fedrwn ni ddim deall pam fod Duw\u2019n gadael i bethau drwg ddigwydd weithiau. Ond mae\u2019n addo bod gyda ni ynghanol pob peth anodd wrth i ni gredu ynddo, ac mae\u2019n cynnig cysur i bob un sydd eisiau troi ato yn Iesu Grist."}, {"text_idx": "#000023", "text": "Yw hanes y geni yn wir?"}]